skside_sh_wmf

|  |  |
| --- | --- |
| Referat | **Oppvekst og levekår**  St. Svithun skole  Postadr.: Vikedalsgt 11, 4012 Stavanger  Besøksadr.: Vikedalsgt 11  Telefon: 51505150 Faks: 51505151  E-post: [stsvithun.skole@stavanger.kommune.no](mailto:stsvithun.skole@stavanger.kommune.no)  www.stavanger.kommune.no  Org.nr.: NO 964 965 226 |

|  |  |
| --- | --- |
|  |  |

|  |  |
| --- | --- |
| Gruppe: | **FAU– møte** |
| Møtested: | **St. Svithun skole,** personalrommet |
| Møtedato/ -tid: | **Mandag 6. november 2017 , klokken 18 – 19.30** |
| Deltakere: | FAU-representanter: Mona Sand (8A), Janne K. A. Schanche (8C), Britt Sliper (9C), Gitte Jonassen (8D), Torstein Plener (8E), Terje Halvorsen (9B), Nina Prytz (9D), Frode Sandvaag (10A), Bengt Sigurd Rønningen (10B), Janne Wilhemsen (10C), Andreas Høy Knutsen (9A)  Forfall: Brita Strand Rangnes(8B) og Alf Sevild (10C)  Rektor Vibeke Vikse, Avd.leder Ole Kristian Lie, Miljøterapeut Ragnhild Waldeland og SLT koordinator i Stavanger kommune (disse var til stede under orienteringen til rektor) |
|  |  |

|  |  |  |  |  |  |  |
| --- | --- | --- | --- | --- | --- | --- |
| REFERANSE | | | ARKIVNR | JOURNALNR | DATO | |
|  | | |  |  | 08.09.17 | |
| **Sak nr.:** |  | | | |
| **5-01-2017** | **Godkjenning av innkalling og saksliste og innmelding saker til eventuelt**  **Vedta**k: Innkalling og saksliste godkjent | | | |
| **5-02-2017** | **Godkjenning av referat fra fau møte 18. september 2017**  **Vedtak**: Referatet er godkjent. | | | |
| **5-03-2017** | **Rektor informerer**  Skolemiljø  Det er kommet opp en sak i kommunalutvalget i Stavanger hvor det stilles spørsmål knyttet ungdomsmiljøet på Storhaug. Bakgrunnen er informasjon om rusmisbruk, netthets, slosskamper og tyveri/hærverk som preger noen ungdomsmiljøer på Storhaug. SLT (samordning av lokale kriminalitetsforebyggende tiltak) koordinator i Stavanger kommune og Miljøterapeut Ragnhild Waldeland er derfor med for å informere under denne saken.  Skolens ledelse tar denne saken veldig alvorlig, men har til nå ikke opplevd dette som et stort problem da mye av dette skjer på fritiden. De ser likevel en uheldig dreining mot mer omgang med røyk og rus, og vil jobbe aktivt for at det ikke skal skje en rekruttering til disse miljøene i skoletiden. De sakene som angår skolen direkte blir konkret fulgt opp via foreldre og det offentlige hjelpeapparatet. Det er viktig å presisere at dette gjelder et fåtall av elevene på skolen. Skolens ledelse tar dette opp med FAU fordi samarbeidet med foreldrene blir viktig for å forebygge og skape et godt ungdomsmiljø på skolen. I dette ligger det en felles forståelse av de problemene som er, en høyere beredskap hos foreldrene, samtidig som en er litt kritisk til alle rykter som florerer. Skolen ønsker også å kunne ta kontakt med foreldre hvis de oppdager ting i skoletiden som kan ha betydning for eleven på fritiden. Vi har også fått til et unikt samarbeid hvor skolen har månedlige møter med ulike samarbeidspartnere som helsesøster, familievernkontoret, fritid/uteseksjonen hvor vi følger denne utviklingen nøye. De siste tilbakemeldingene som er kommet fra de som jobber med ungdomsmiljøet på Storhaug er at de uønskede aktivitetene har avtatt noe, men at det er likevel viktig for at vi nå gjør et felles løft for et best mulig ungdomsmiljø på Storhaug.  Juleball  Det har noen år vært tradisjon med ulike kåringer på juleballet. Skolens ledelse ønsker at det ikke skal være fokus på kåringer på årets juleball. Årsaken er at kåringene kan være en unødvendig stressende faktor. Vi ønsker heller at elevene skal slappe av og bare ha det kjekt Skolen ønsker at FAU også støtter dette innspillet. Saken har blitt behandlet i Elevrådet hvor det var flertall for å ha kåringer.  Foreldreundersøkelsen  Den årlige foreldreundersøkelsen som er rettet mot 9.trinn blir nå sendt ut på mail. Dette er en meget nyttig undersøkelse som også ses i sammenheng med elevundersøkelsen, og er et viktig styringsverktøy for skolen. Vi oppfordre derfor alle til å delta i undersøkelsen.  **Vedtak**: Saken tas til orientering. Se ellers FAU sine innspill under Eventuelt | | | |
| **5-04-2017** | **Saker til driftsstyret**  Elevundersøkelsen 2017 ble gjennomført i uke 42 og 43, og med oppsamling av elever som ikke var til stede i uke 44. Skolen tar sikte på å få tatt ut rapporter i uke 45 og jobber med å bearbeide resultater og jobbe frem tiltak ut fra svarene som blir gitt. Gjennomgang av elevundersøkelsen blir gjort på driftsstyremøtet 29.1.  **Vedtak:** FAU mener det hadde vært nyttig å fått en foreløpig informasjon  om resultatene av elevundersøkelsen på dette møtet, og ikke måtte  vente helt til januar | | | |
| **5-05-2017** | **Innspill til/fra SMU (skolemiljøutvalget)**  Elevene ønsker frukt i kantinen og elevene er villig til å betale for det. SMU støtter dette forslaget. KFU (kommunalt foreldreutvalg) har laget gode retningslinjer for planlegging og gjennomføring av klasseturer i 10.klasse. Det viktigste prinsippet er at turene skal være tilgjengelig for alle. Det vil si at turene ikke må være for dyre i tillegg er det viktig å ha dugnader som alle kan være med på.(det er ikke alle som har mulighet til å selge toalettruller etc.) Dugnader kan være en positiv aktivitet som skaper god samhandling og felleskap.  **Vedtak**: FAU støtter ovennevnte forslag og innspill fra SMU | | | |
| **5-06-2017** | **Valg av ny driftsstyreleder og SMU representant**  Torstein Plener ble foreslått som nye leder i driftsstyret og Mona Sand foreslås som ny representant i SMU. Vi trenger en til representant i SMU og FAU leder spør Brita Strand Ragnes om dette  **Vedtak**: Torstein Plener velges som nye leder i driftsstyret fra 1.januar 2018 og Mona Sand velges som FAU sin representant i SMU | | | |
| **5-07-2017** | **Hva er FAU**  **Vedtak**: Saken utsettes til neste møte | | | |
| **5-08-2017** | **Psykisk helse**  Informasjon om opplegget «Helse og trivsel». Hva innebærer dette? Hvordan følges det opp på 9. og 10. trinn?  **Vedta**k: Saken utsettes til neste møte | | | |
| **5-09-2017** | **Klasseturer**  KFU har sendt ut påminnelse om anbefalte retningslinjer rundt klasseturer og foreldrebetaling.  **Vedtak**: Se vedtak under saken: Innspill til SMU | | | |
| **5-10-2017** | **Juleball – 20 november**  Komiteen jobber aktivt med den siste planleggingen av Juleballet og det er viktig at to foreldre stiller opp fra hver klasse som vakt.  **Vedta**k: Saken tas til orientering. | | | |
| **5-11-2017** | **Møtedatoer våren 2018**  22. januar, 5. mars og 30. april. | | | |
| **5-12-2017** | **Eventuelt.**  Skolemiljø(se orientering fra rektor)  FAU er bekymret for de tilbakemeldingene som vi får fra flere foreldre som er frustrert over det de hører og opplever. FAU synes derfor det er bra at skolen tar dette på alvor og jobber aktivt og målrettet for å skape et best mulig miljø for elevene på skolen. FAU støtter skolens ledelse i at de kan ta kontakt med foreldre hvis de oppdager ting som kan ha betydning for eleven på fritiden. FAU oppfordrer også alle foreldrene og foresatte til å følge ekstra med, ta en prat med barna og at det skal være en lav terskel for å ta kontakt med andre foreldre, skolen eller det offentlige hjelpeapparatet.  Det er også behov for større voksentetthet på Storhaug så det er fint hvis dere tar en tur rundt i bydelen når dere går kveldstur/tur med hunden o.lign.  Juleballet (se orientering fra rektor)  FAU støtter skolens ledelse om å ikke ha kåringer på årets juleball. Vi tror dette kan bidra til økt trivsel på ballet i år og mer fokus på å ha det kjekt sammen. | | | |

**Terje Halvorsen, fau-leder 2017**